पाएं अपने शहर की ताज़ा ख़बरें और फ्री ई-पेपरडाउनलोड करें
थावे में कोरोना से मरे एक व्यक्ति के शव के साथ बदसलूकी का मामला प्रकाश में आया है। थावे के कोविड सेंटर में एक कोरोना संक्रमित मरीज की गुरुवार देर शाम मौत हो गई। मौत के बाद चिकित्सकों ने मृतक के परिजनों को शव ले जाने की सूचना दी, लेकिन कई घंटे बाद भी जब मृतक के परिजन शव को ले जाने के लिए थावे सेंटर नहीं पहुंचे, तब वहां पर जिला स्वास्थ्य समिति में संविदा पर कार्यरत जिला अनुश्रवण व मूल्यांकन पदाधिकारी अनुराग जतिन ने मृतक के शव को घसीटते हुए डॉक्टरों के चेंबर में रख दिया।
डॉक्टर और स्वास्थ्य कर्मी चेंबर छोड़ कर भागे
शव को जैसे ही डॉक्टर के चैंबर में रखा गया, डॉक्टर और स्वास्थ्य कर्मी संक्रमण के डर से अपने चेंबर से भाग खड़े हुए। इसके बाद उनलोगों ने मरीजों का इलाज करने से हाथ खड़ा कर दिया।
थावे का रहने वाला था मृतक
थावे के धतीवना गांव के रहने वाले 72 वर्षीय रामचंद्र भगत की कोरोना से मौत हो गई थी, जिसके बाद उनका शव सेंटर में पड़ा हुआ था। इस घटना के बाद जिलाधिकारी डॉ नवल किशोर चौधरी ने केंद्र की जांच की। उन्होंने चिकित्सकों से बात कर सुरक्षा का भरोसा दिया।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva mag_Deva hin_Deva hin_Deva hin_Deva zho_Hant eng_Latn